आरोपी वॉट्सऐप के जरिए पैसे मांग रहा; पीड़ित के दोस्त से एक लाख की ठगी
Madhya Pradesh Bhopal Mobile Hacking Case; भोपाल में एक कॉल से मोबाइल हैक करने का मामला सामने आया है। घटना रविवार की है। पीड़ित प्रियंका गुप्ता ने बताया कि मेरे पास एक कॉल आया और बोला गया कि 5G नेटवर्क के लिए टेस्टिंग चल रही है
भोपाल में एक कॉल से मोबाइल हैक करने का मामला सामने आया है। घटना रविवार की है। पीड़ित प्रियंका गुप्ता ने बताया कि मेरे पास एक कॉल आया और बोला गया कि 5G नेटवर्क के लिए टेस्टिंग चल रही है। इसलिए मैं एक नंबर दे रहा हूं, आप उसपर कॉल कर लीजिए। जैसे ही मैंने उस नंबर पर कॉल किया मेरे सारे कॉल और मैसेजेस उसके पास डॉयवर्ट हो गए।
प्रियंका ने बताया- हैकर ने मुझे मोबाइल नंबर- 9153801883 से कॉल किया और पूछा कि क्या आपके मोबाइल में 5G नेटवर्क अच्छा चल रहा है, तो मैंने जवाब दिया कि नहीं। इसके बाद ही उसने एक नंबर ( *401# 9153801883) पर कॉल करने के लिए कहा था। अब आरोपी वॉट्सऐप के जरिए मेरे दोस्तो से पैसे मांग रहा है। मेरे दोस्त से उसने एक लाख की ठगी भी कर ली है।
हैकर अब वॉट्सऐप से पैसे की मांग कर रहा
प्रियंका ने बताया कि हैकर के पास मेरे कॉन्टेंट लिस्ट, मैसेजेस के अलावा पूरा सोशल मीडिया है। पीड़ित ने कहा कि आरोपी अब वॉट्सऐप के जरिए मेरे पहचान के लोगों से पैसे मांग रहा है। किसी से 5 हजार तो किसी से 10 और 15 हजार मांग रहा है। पीड़ित का कहना है कि आरोपी 9153801883399@paytm पर पैसे मंगा रहा है। जब इस आईडी को सर्च किया जा रहा है तो उसमें रघुनंदन यादव नाम आ रहा है।
पीड़ित के दोस्त से 1 लाख की ठगी
प्रियंका का कहना है कि मेरी दोस्त शिल्पा देशमुख के साथ भी रविवार की सुबह इसी तरह की घटना हुई है। हैकर ने शिल्पा के दोस्तों से सेम paytm आईडी से पैसे मांगे तो उसके दोस्तों ने लगभग 1 लाख रुपए भेज दिए। शिल्पा ने भी इंदौर साइबर सेल में केस दर्ज करवाया है। पुलिस का कहना है कि दोनों मामलों को एक साथ जोड़कर जांच की जा रही है।
